एडवांस बुकिंग शुरू होते ही 36 हजार टिकट बिके; पहले दिन का एडवांस कलेक्शन 1.62 करोड़ हुआ
आदिपुरुष की एडवांस बुकिंग शुरू हो चुकी है। रविवार को फिल्म की एडवांस बुकिंग स्टार्ट होते ही करीब 36 हजार टिकट्स बिक गए। ये आंकड़े कल रात 11:30 बजे तक के हैं। 36 हजार टिकट्स की वैल्यू की बात की जाए तो फिल्म ने सिर्फ
आदिपुरुष की एडवांस बुकिंग शुरू हो चुकी है। रविवार को फिल्म की एडवांस बुकिंग स्टार्ट होते ही करीब 36 हजार टिकट्स बिक गए। ये आंकड़े कल रात 11:30 बजे तक के हैं। 36 हजार टिकट्स की वैल्यू की बात की जाए तो फिल्म ने सिर्फ हिंदी भाषा में एडवांस बुकिंग से 1.35 करोड़ रुपए कमा लिए हैं।
तेलुगु वर्जन की बात करें तो फिल्म ने 20 लाख रुपए का एडवांस कलेक्शन किया है। हालांकि तमिल और मलयालम वर्जन से अभी कुछ खास आंकड़ा देखने को नहीं मिला है। ओवरऑल देखें तो फिल्म के पहले दिन का एडवांस कलेक्शन 1.62 करोड़ रुपए है।
6 घंटे में बिके 18 हजार टिकट्स
फिल्म 16 जून को रिलीज हो रही है, उस हिसाब से अभी चार दिन बचे हैं। ये आंकड़े अभी और ज्यादा बढ़ेंगे। कोईमोई की रिपोर्ट के मुताबिक, पहले दिन सिर्फ 6 घंटे में 18 हजार टिकट्स बिक गए थे। कोरोना महामारी के बाद आदिपुरुष उन फिल्मों में शुमार होगी जिसकी एडवांस बुकिंग काफी ज्यादा थी। पठान, ब्रह्माम्त्र और केजीएफ 2 (हिंदी वर्जन) जैसी फिल्में इस लिस्ट में शुमार हैं।
एडवांस बुकिंग के मामले में पठान ने बनाया था रिकॉर्ड
एडवांस बुकिंग के मामले में पठान ने रिकॉर्ड बनाया था। फिल्म के पहले दिन की एडवांस बुकिंग की बात करें तो इसके कुल 3 लाख 500 टिकट्स बिके थे। इस हिसाब से कलेक्शन 18 से 20 करोड़ रुपए के बीच में था।
इसके अलावा केजीएफ 2, ब्रह्मास्त्र और वॉर ने भी 20 करोड़ रुपए सिर्फ एडवांस बुकिंग से निकाले थे। गौर करने वाली बात ये है कि ये आंकड़े सिर्फ पहले दिन के एडवांस बुकिंग के थे।
फिल्म ने रिलीज से पहले बजट का 85% हिस्सा निकाला
आदिपुरुष का बजट तकरीबन 500 करोड़ है। ये अब तक की सबसे महंगी फिल्म बताई जा रही है। 500 करोड़ रुपए में बनने वाली इस फिल्म को मुनाफा कमाने की बड़ी चुनौती है। अब बॉलीवुड हंगामा की रिपोर्ट के मुताबिक, फिल्म ने अपने बजट का 85% हिस्सा पहले ही निकाल लिया है।
फिल्म ने तकरीबन 432 करोड़ पहले ही कमा लिए हैं। 247 करोड़ रुपए फिल्म ने सेटेलाइट राइट्स, डिजीटल राइट्स और म्यूजिक राइट्स से निकाल लिए हैं। वहीं 185 करोड़ रुपए साउथ सर्किट में मिनिमम गारंटी के तहत थिएटर रेवेन्यू के रूप में आए हैं।
प्रभास ने फिल्म के लिए 100 करोड़?
अब फिल्म का बजट इतना बड़ा है, तो जाहिर है कि इसमें काम करने वाले कलाकारों ने फीस भी काफी तगड़ी ली होगी। स्टारकास्ट की फीस का सवाल है तो इसे लेकर कई रिपोर्ट्स सामने आई हैं। कुछ रिपोर्ट्स की माने तो प्रभास ने फिल्म के लिए 100 करोड़ से ज्यादा फीस चार्ज की है।
वहीं फिल्म में लंकेश का किरदार निभाने वाले एक्टर सैफ अली खान को 12 करोड़ दिए गए हैं। कृति सेनन ने 3 करोड़ वहीं लक्ष्मण बने एक्टर सनी सिंह ने 1.5 करोड़ रुपए की फीस चार्ज की है। फिल्म में सोनल चौहान का भी अहम रोल है। उन्होंने फिल्म के लिए 50 लाख चार्ज किए हैं।